Kairėnai

Kairėnai (poola keeles Kojrany) on Vilniuse linnaosa, mis asub linna kirdeosas Antakalnise valla territooriumil. Kairėnai piirneb lõunas Galgiaiga, edelas Dvarčionysiga, loodes Baniškėsega ja põhjas Šilėnaiga.

Linnaossa jääb Vilniuse Ülikooli Botaanikaaed. Seal asub ka Kairėnai kalmistu (üks esimesi eraomandis kalmistuid Leedus). Linnaosa asub Kaira oja kaldal, lääneosa jääb Aukštagirise parkmetsa.https://www.geoportal.lt/map/

Kairėnai nime on esmamainitud XVI sajandil. Nimekuju järgi otsustades on tegemist leedu päritolu nimega ja tõenäoliselt isikunimest Kairi tuletatud kohanimega.Jurkštas, Jonas. Vilniaus vietovardžiai. – Vilnius, 1985, lk. 11, 38.

Arheoloogiliste andmete põhjal oli sealse linnamäe ala asustatud IV–VI sajandini. Linnaosa on kujunenud Kairėnai mõisa ümbruskonda. 1931. aastal oli mõisas 71 elanikku.Wykaz miejscowości Rzeczypospolitej Polskiej, Kd. 1, Warszawa 1938. 1933. aastal hakkas mõisa ruumides tegutsema psühhoneuroloogiahaigla. 1945. aastal rajati Kairėnaisse katoliku kabel. 1974. aastal leidis haigla uued ruumid, mõisakompleks läks aga Vilniuse Ülikooli valdusse ning sinna rajati botaanikaaed. Sealne kabel hävis 1982. aastal.Vilnijos vartai Linnaosa on laienenud 1996. aastal Vilniusega liidetud Galgiai küla põhjapoolse osa ja Ližiškėse küla läänepoolse osa võrra.

Muinsuskaitse all on Kairėnai linnamägi, Kairėnai tumulused ja Kairėnai mõisakompleks.

 Viited 



Kategooria:Vilnius